14 Thusa ba ba utlwileng botlhoko gore ba ikutlwe ba sireletsegile e bile ba phuthologile. Re ka ithuta sengwe gape mo pegong ya ga Elija. Jehofa o ile a mo thusa gore a kgone go tsamaya sekgala se seleele go ya kwa Thabeng ya Horebe. Gongwe Elija o ne a ikutlwa a sireletsegile kwa lefelong leo le le kgakala, kwa Jehofa a ileng a dira kgolagano le batho ba gagwe gone. O ne a le kgakala le batho ba ba neng ba batla go mmolaya. Pego eno e re ruta eng? Fa re batla go thusa batho ba ba kileng ba sotliwa ka tlhakanelodikobo, sa ntlha, re tshwanetse go ba thusa gore ba ikutlwe ba sireletsegile. Ka sekai, bagolwane ba tshwanetse go nna ba gopotse gore gongwe kgaitsadi yo o kileng a sotliwa ka tlhakanelodikobo a ka kgona go bua le bone a phuthologile fa a le kwa gae e seng kwa Holong ya Bogosi. Gongwe yo mongwe ene a ka phuthologa fa a le kwa Holong ya Bogosi.